Neuvoston asetus (EY) N:o 62/98, annettu 19 joulukuuta 1997, tietyistä Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevassa yleissopimuksessa määritetyn sääntelyalueen kalavaroihin sovellettavista säilyttämis- ja hoitotoimenpiteistä vuodeksi 1998



Virallinen lehti nro L 012 , 19/01/1998 s. 0121 - 0135



NEUVOSTON ASETUS (EY) N:o 62/98, annettu 19 joulukuuta 1997, tietyistä Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevassa yleissopimuksessa määritetyn sääntelyalueen kalavaroihin sovellettavista säilyttämis- ja hoitotoimenpiteistä vuodeksi 1998 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan, ottaa huomioon erityiskalastuslupia koskevista yleisistä säännöksistä 27 päivänä kesäkuuta 1994 annetun neuvoston asetuksen (EY) N:o 1627/94 (2) ja erityisesti sen 7 artiklan 2 kohdan, ottaa huomioon komission ehdotuksen, sekä katsoo, että yhteisö on allekirjoittanut Yhdistyneiden Kansakuntien merioikeusyleissopimuksen, joka sisältää elollisten luonnonvarojen säilyttämistä ja hoitoa koskevat periaatteet ja säännöt sekä rannikkovaltioiden yksinomaisilla talousvyöhykkeillä että aavalla merellä, neuvosto on hyväksynyt Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen, jäljempänä `NAFO-yleissopimus`, asetuksessa (ETY) N:o 3179/78 (3) ja sopimus on tullut voimaan 1 päivänä tammikuuta 1979; määritetty sääntelyalue koostuu yleissopimusalueen niiden alueiden, joilla rantavaltiot käyttävät kalastusta koskevaa lainkäyttövaltaansa, ulkopuolella sijaitsevasta osasta, NAFO-yleissopimuksessa laaditaan sopiva kehys yleissopimusalueen kalavarojen järkevälle säilyttämiselle ja hoidolle niiden optimaaliseen käyttöön pääsemiseksi; tätä tarkoitusta varten sopimuspuolet sitoutuvat yhteisiin toimiin, Luoteis-Atlantin kalastusjärjestö, jäljempänä `NAFO`, piti vuosikokouksensa 15-19 päivänä syyskuuta 1997 ja antoi kyseisessä tilaisuudessa suositukset vuonna 1998 sääntelyalueella sovellettavista säilyttämis- ja hoitotoimenpiteistä; kyseiset suositukset olisi pantava täytäntöön yhteisön tasolla, saatavilla olevien tieteellisten lausuntojen perusteella tiettyjen lajien saaliita sääntelyalueen tietyissä osissa olisi rajoitettava ja asetuksen (ETY) N:o 3760/92 8 artiklan mukaisesti neuvoston on laadittava kalakannan tai kalakantaryhmän osalta suurimmat sallitut saaliit (TAC), yhteisön käytettävissä oleva osuus sekä erityisedellytykset, joiden mukaan saaliit on pyydettävä, ja jaettava yhteisön käytettävissä oleva osuus jäsenvaltioiden kesken, kalavarojen säilyttämisen ja niiden tasapainoisen hyväksikäytön takaamiseksi on määritettävä tekniset säilyttämistoimenpiteet erityisesti silmäkokojen, sivusaaliiden määrien, kalojen sallittujen kokojen ja vastaavien jalostuksen jälkeisten pituuksien osalta, NAFO 3M -alueen katkarapukiintiön moitteettoman hoidon varmistamiseksi olisi säilytettävä pyyntiponnistusten valvontajärjestelmä, grönlanninpallaskiintiön säilyttämisen varmistamiseksi olisi säädettävä ponnistussuunnitelmien ilmoittamisesta näiden kalastustoimien osalta, sääntelyalueelta tulevien saaliiden valvonnan varmistamiseksi asetuksessa (ETY) N:o 2847/93 (4) säädettyjä valvontatoimenpiteitä täydentäen on määritettävä tiettyjä erityisvalvontatoimenpiteitä erityisesti saalisilmoitusten, tietojen ilmoittamisen, ei-sallittujen verkkojen varastoinnin sekä saaliiden varastointiin tai jalostukseen liittyvien tietojen ja avunannon osalta, asiaankuuluvat TACit ja kiintiöt on vahvistettu NAFO:ssa vuosittain eikä niitä saa ylittää ja sen vuoksi niihin ei voida soveltaa TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun neuvoston asetuksen (EY) N:o 847/96 (5) säännöksiä, ja yhteisen edun mukaisista pakottavista syistä tätä asetusta sovelletaan 1 päivästä tammikuuta 1998, ON ANTANUT TÄMÄN ASETUKSEN: 1 artikla Soveltamisala 1. Yhteisön alusten, jotka toimivat sääntelyalueella ja säilyttävät aluksella tämän alueen kalavaroista tulevaa kalaa, on tehtävä se NAFO-yleissopimuksen tavoitteiden ja periaatteiden mukaisesti. 2. Sääntelyalueen kalavarojen järkiperäisen säilyttämisen ja hoidon takaamiseksi sopimuspuolten yhteisillä toimilla, jotta päästäisiin kalavarojen optimaaliseen käyttöön, tässä asetuksessa vahvistetaan: - tietyt saalisrajoitukset, - tietyt tekniset säilyttämistoimenpiteet, - tietyt kansainväliset valvontatoimenpiteet, - eräiden tieteellisten ja tilastollisten tietojen käsittelyyn ja siirtämiseen liittyvät tietyt säännökset. 2 artikla Yhteisön osallistuminen Jäsenvaltioiden on annettava komissiolle tiedoksi luettelo kaikista satamissaan rekisteröidyistä tai lippunsa alla purjehtivista aluksista, jotka aikovat osallistua kalastustoimintaan sääntelyalueella, viimeistään 20 päivänä tammikuuta 1998 tai sen jälkeen viimeistään kolmekymmentä päivää ennen sitä päivämäärää, jolloin alukset aikovat aloittaa tällaisen toiminnan. Näihin tietoihin on sisällyttävä: a) aluksen nimi; b) aluksen virallinen, toimivaltaisten kansallisten viranomaisten antama rekisterinumero; c) aluksen rekisteröintisatama; d) omistajan tai rahtaajan nimi; e) todistus siitä, että aluksen päällikkö on saanut sääntelyalueella voimassa olevat säännökset; f) tärkeimmät lajit, joita alus pyytää sääntelyalueella; g) osa-alueet, joilla aiotaan pyytää. 3 artikla Saalisrajoitukset Vuoden 1998 osalta jäsenvaltioiden satamissa rekisteröityjen tai niiden lipun alla purjehtivien alusten saamat liitteessä I lueteltujen lajien saaliit rajoitetaan sääntelyalueen liitteessä I tarkoitetuissa osissa kiintiöihin, jotka vahvistetaan mainitussa liitteessä. 4 artikla Katkaravun hoitoa koskevat toimenpiteet Sääntelyalueen 3 M -alueella vuonna 1998 tapahtuvaan katkaravun (Pandalus borealis) kalastukseen sovelletaan liitteessä II esitettyjä rajoituksia ja edellytyksiä. 5 artikla Grönlanninpallaksen kalastus Jäsenvaltioiden on ilmoitettava komissiolle sääntelyalueella tapahtuvaa grönlanninpallaksen kalastusta koskeva kalastussuunnitelmansa viimeistään 20 päivänä tammikuuta 1998 tai sen jälkeen viimeistään 30 päivää ennen kyseisen toiminnan aloittamista. Kalastussuunnitelmassa on ilmoitettava muun muassa tähän kalastukseen osallistuva alus tai siihen osallistuvat alukset. Kalastussuunnitelman on edustettava tämän kalastuksen osalta käytettävissä olevaa kokonaispyyntiponnistusta suhteessa ilmoituksen tekevän jäsenvaltion kalastusmahdollisuuteen. Jäsenvaltioiden on toimitettava komissiolle viimeistään 31 päivänä joulukuuta 1998 kalastussuunnitelmiensa täytäntöönpanoa koskevat tiedot, joihin sisältyvät tiedot tähän kalastukseen tosiasiallisesti osallistuvista aluksista ja kalastukseen käytettävien päivien kokonaismäärästä. 6 artikla Punasimpun hoitoa koskevat toimenpiteet Jäsenvaltioiden on ilmoitettava komissiolle joka toinen tiistai ennen klo 12 keskipäivällä edellisenä sunnuntaina kello 24 keskiyöllä päättyvän kahden viikon kauden osalta alustensa sääntelyalueen 3M-alueella pyytämien punasimpukkasaaliiden määrät. 7 artikla Tekniset toimenpiteet 1. Verkkojen silmäkoko Troolien, joiden jossakin osassa on alle 130 millimetrin silmät, käyttö on kielletty liitteessä III tarkoitettuihin lajeihin kohdennetun kalastuksen osalta. Lyhyteväiseen kalmariin kohdistetun kalastuksen osalta tämä silmäkoko on 60 millimetriä. Katkaravun (Pandalus borealis) pyyntiä harjoittavien alusten on käytettävä verkkoja, joiden vähimmäissilmäkoko on 40 millimetriä. 2. Välineiden kiinnittäminen verkkoihin Muiden kuin tässä kohdassa mainittujen välineiden tai menetelmien, joilla tukitaan verkon silmiä tai pienennetään niiden kokoa, käyttö on kielletty. Troolin perän alle voidaan kiinnittää purjekangasta, verkkoa tai muita materiaaleja sen vahingoittumisen vähentämiseksi tai estämiseksi. Välineet voidaan kiinnittää troolin perän yläosaan, jos ne eivät tuki troolin perän silmiä. Suojien käyttö rajoitetaan liitteessä IV kuvattuihin suojiin. Katkaravun (Pandalus borealis) pyyntiä harjoittavien alusten on käytettävä ritilöitä, joiden tankojen väli on enintään 22 millimetriä. 3. Sivusaaliit Liitteessä I olevien lajien, joiden osalta yhteisö ei ole säätänyt mitään kiintiötä sääntelyalueen osassa, kyseisessä osassa pyydetyt sivusaaliit: - yhden tai useamman liitteessä I olevan muun lajin pyynnin aikana tai - yhden tai useamman muun kuin liitteessä I olevan lajin pyynnin aikana, saavat kunkin aluksella olevan lajin osalta olla enintään 2 500 kg tai 10 prosenttia kaikkien aluksella olevien kalojen painosta, jos jälkimmäinen määrä on suurempi. Kuitenkin sääntelyalueen sellaisessa osassa, jossa tiettyjen lajien pyynti on kielletty, kunkin liitteessä I olevan lajin sivusaaliit saavat olla enintään 1 250 kg tai 5 prosenttia. Katkaravun (Pandalus borealis) pyyntiä harjoittavien alusten on, jos aluksen kaikkien liitteessä I lueteltujen lajien sivusaaliiden kokonaismäärä on suurempi kuin 10 prosenttia yhden vetokerran painosta, vaihdettava välittömästi kalastusvyöhykettä (vähintään 5 meripeninkulman päähän) välttääkseen näiden lajien uudet sivusaaliit. 4. Kalojen vähimmäiskoko Sääntelyalueelta tulevia kaloja, joiden koko ei ole liitteessä V vaadittu, ei voida jalostaa, säilyttää aluksella, jälleenlaivata, purkaa aluksesta, kuljettaa, varastoida, myydä, pitää esillä tai saattaa myyntiin, vaan ne on heti heitettävä takaisin mereen. Jos alamittaisten pyydettyjen kalojen määrä on joissain kalastuspaikoissa yli 10 prosenttia kokonaismäärästä, aluksen on siirryttävä vähintään 5 meripeninkulman päähän paikasta ennen kalastuksen jatkamista. Jalostetun kalan, jonka lajin vähimmäiskoko on esitetty liitteessä V ja joka on liitteessä VI esitettyä vastaavaa pituutta lyhyempi, katsotaan olevan peräisin vähimmäiskokoa pienemmästä kalasta. 8 artikla Valvontatoimenpiteet 1. Sen lisäksi, että alusten päälliköiden on toimittava asetuksen (ETY) N:o 2847/93 6, 8, 11 ja 12 artiklan mukaisesti, heidän on kirjattava kalastuspäiväkirjaan liitteessä VII luetellut tiedot. Asetuksen (ETY) N:o 2847/93 15 artiklan mukaisesti jäsenvaltioiden on myös ilmoitettava komissiolle kiintiöttömien lajien saaliista. 2. Yhden tai useamman liitteessä III olevan lajin kalastuksen aikana aluksella ei saa olla verkkoja, joiden silmäkoko on pienempi kuin 7 artiklan 1 kohdassa säädetty. Kuitenkin alukset, jotka saman kalastusmatkan aikana kalastavat muilla alueilla kuin sääntelyalueella, voivat säilyttää aluksella tällaisia verkkoja, jos verkot on kiinnitetty ja järjestetty tukevasti ja jos ne eivät ne ole välittömästi käyttövalmiita, eli: a) verkot on irrotettava trooliovistaan, veto- tai hinausköysistään tai -vaijereistaan; b) kannella tai kannen yläpuolella olevat verkot on kiinnitettävä tukevasti johonkin kansirakennuksen osaan. 3. Jonkin jäsenvaltion lipun alla purjehtivien tai sen satamissa rekisteröityjen alusten päälliköiden on pidettävä liitteessä I olevien lajien saaliiden osalta: a) kalastuspäiväkirjaa, johon merkitään kertyvä tuotanto lajin ja jalostetun tuotteen mukaan, tai b) jalostetuista tuotteista lajittaista varastointisuunnitelmaa, jossa ilmoitetaan tuotteiden sijainti ruumassa. Alusten päälliköiden on annettava tarvittavaa apua kalastuspäiväkirjassa ilmoitettujen määrien ja aluksella varastoitujen jalostettujen tuotteiden todentamiseksi. 4. Niiden yhteisön alusten päälliköiden, jotka kalastavat punasimppua vyöhykkeellä 3 M, on joka toinen maanantai ilmoitettava joko sen jäsenvaltion, jonka lipun alla alus purjehtii tai sen jäsenvaltion, jossa alus on rekisteröity, toimivaltaisille viranomaisille, vyöhykkeellä 3 M edellisenä sunnuntaina päättyvän kahden viikon kauden aikaan pyydetyn punasimpun määrät. 9 artikla Tieteelliset ja tilastolliset tiedot 1. Lausunnon saamiseksi keskenkasvuisten liejukampelan ja ruostekampelan maantieteellisistä ja vuodenaikojen mukaisista esiintymistä sääntelyalueen vyöhykkeillä 3 L, 3 N ja 3 O: a) jäsenvaltioiden on toimitettava kalastuspäiväkirjaan 8 artiklan 1 kohdan mukaisesti merkittyihin olennaisiin tietoihin perustuen nimellissaaliiden ja poisheitettyjen määrien kuukausittaiset tilastot enintään 1 leveysasteen ja 1 pituusasteen kokoisiin alueisiin jaoteltuna; b) toimitetaan kuukausittainen kokonäyte nimellissaaliista ja poisheitetyistä määristä a kohdassa tarkoitetulla jaottelutavalla. 2. Turskan sivusaaliiden esiintymisen vaikutuksen arvioimiseksi kalastettaessa punasimppua ja kampelakaloja Flemish Capin alueella: a) jäsenvaltioiden on toimitettava, kalastuspäiväkirjaan 8 artiklan 1 kohdan mukaisesti merkittyihin olennaisiin tietoihin perustuen, punasimppua ja kampelakaloja edellä mainitulla alueella kalastettaessa saatujen turskien poisheitettyjen määrien kuukausittaiset tilastot tavallisten kertomusten lisäksi; b) toimitetaan kuukausittainen kokonäyte punasimppua ja kampelakaloja edellä mainitulla alueella kalastettaessa saaduista turskista kunkin kalastustyypin osalta; kuhunkin näytteeseen on liityttävä tiedot syvyydestä. 3. Kokonäytteet on otettava jokaisen asianomaisen lajin saaliin kaikista osista, siten että vähintään yksi tilastollisesti merkittävä näyte otetaan kunkin päivän ensimmäisestä troolin vetokerrasta. Kalan koko on mitattava suun kärjestä pyrstöevän kärkeen. Tässä asetuksessa kuvattua menetelmää käyttäen otettuja näytteitä pidetään kyseisen lajin kaikkia saaliita edustavina 1 ja 2 kohdan tarkoituksia varten. 10 artikla Liitteessä I tarkoitettuihin kalastuskiintiöihin ei sovelleta asetuksen (EY) N:o 847/96 2 ja 3 artiklassa sekä 5 artiklan 2 kohdassa vahvistettuja edellytyksiä. 11 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 joulukuuta 1997. Neuvoston puolesta F. BODEN Puheenjohtaja (1) EYVL L 389, 31.12.1992, s. 1, asetus sellaisena kuin se on muutettuna vuoden 1994 liittymisasiakirjalla. (2) EYVL L 171, 6.7.1994, s. 7. (3) EYVL L 378, 30.12.1978, s. 1. (4) EYVL L 261, 20.10.1993, s. 1, asetus sellaisena kuin se on viimeksi muutettuna asetuksella (EY) N:o 2205/97 (EYVL L 304, 7.11.1997, s. 1). (5) EYVL L 115, 9.5.1996, s. 3 LIITE I >TAULUKON PAIKKA> LIITE II >TAULUKON PAIKKA> LIITE III >TAULUKON PAIKKA> LIITE IV TROOLIEN YLÄOSASSA SALLITUT SUOJAT 1. ICNAF-tyyppinen suoja Suorakulmainen troolin perän yläosaan troolin perän vahingoittumisen vähentämiseksi tai estämiseksi kiinnitetty verkon osa, joka täyttää seuraavat edellytykset: a) osan silmien koko ei saa olla pienempi kuin varsinaisen troolin silmäkoko; b) osa saa olla kiinnitetty troolin perään vain etu- ja sivuosistaan. Se on kiinnitettävä siten, että se ulottuu enintään neljä silmää troolin perän köyden yli ja päättyy vähintään neljän silmän päässä sulkuköysistä. Jos troolin perän köyttä ei ole, verkon osa saa peittää enintään kolmasosan troolin perän pinta-alasta, mitattuna vähintään neljän silmän päästä sulkuköysistä; c) verkon osan silmien määrän on leveyssuunnassa oltava vähintään puolitoista kertaa peittoon jäävän perän osan silmien määrä leveyssuunnassa; molemmat mitat otetaan suorassa kulmassa troolin perän pituusakseliin nähden. 2. Moniosainen suoja (multiple flap) Verkon osat, joissa kaikissa on silmiä, jotka kosteina tai kuivina mitattuina ovat vähintään samankokoisia kuin troolin, johon ne on kiinnitetty, silmät, jos: i) kukin verkon osa: a) on kiinnitetty troolin perään vain etuosastaan suorassa kulmassa troolin perän pituusakseliin nähden; b) on vähintään yhtä leveä kuin troolin perä (leveys mitataan kiinnityskohdasta suorassa kulmassa troolin perän pituusakseliin nähden); c) on enintään 10 silmän pituinen; ii) tällä tavoin kiinnitettyjen verkon osien kokonaispituus on enintään kaksi kolmasosaa troolin perän pituudesta. 3. Suurisilmäinen suoja (muunneltu puolalainen malli) Samasta kierremateriaalista kuin troolin perä valmistettu tai yksinkertaisella, paksulla ja solmuttomalla kierteellä valmistettu nelikulmainen verkon osa, joka on kiinnitetty troolin perän yläosaan siten, että se peittää troolin perän kokonaan tai osittain, jonka koko pinta-alalla silmien koko kosteina mitattuina on kaksinkertainen troolin perän silmiin verrattuna, ja joka on kiinnitetty troolin perään vain etu-, sivu- ja takareunoistaan siten, että jokainen verkon osan silmä osuu täsmälleen päällekkäin neljän troolin perän silmän kanssa. LIITE V >TAULUKON PAIKKA> LIITE VI >TAULUKON PAIKKA> LIITE VII >TAULUKON PAIKKA> >TAULUKON PAIKKA> >TAULUKON PAIKKA>